2. Kgahlegela batho ba bangwe e le ka kgonthe. Thoma ka go kgahlegela batho ba sego kae feela. Mofsa yo a bitšwago Jorge o re: “ Go fo botšiša batho ba bangwe gore ba phela bjang goba go ba botšiša ka mošomo wa bona go go thuša gore o ba tsebe gakaone. ”
O ka hwetša tsela ya go fenya mapheko ao a go aroganyago le dithaka tša gago
Tšhišinyo: Bolela le batho ba bangwe ka tsela yeo o ka ratago gore ba bolele le wena ka yona. Dingangišano tše di sa hlokagalego goba go kwera batho ba bangwe le go ba roga goba go itira moloki ka go ba ahlola, go fo dira gore ba se ke ba go batamela. Ba tla go rata kutšwanyana ge e ba ‘ mantšu a gago ka mehla e le a kgahlišago. ’—Bakolose 4:6.
Na o lwantšhana le go lewa ke bodutu? Diriša letlakala le la go itekola gomme o bone lebaka leo le dirago gore o ikwe o lewa ke bodutu le seo o ka se dirago gore o swaragane le maikwelo ao.